વડોદરા, 20 ઓક્ટોબરઃ વડોદરા શહેર નજીક આવેલા ઘનીયાવી ગામ ખાતે એક યુવક દ્વારા યુવતીને ફોન અને એસએમએસ કરવા બાબતે બોલાચાલી થઇ હતી અને વાત એ હદે વણસી ગઇ હતી કે બે ટોળા વચ્ચે ઘર્ષણ સર્જાયું હતું. જેમાં બન્ને ટોળા તલવાર સહિતના ઘાતક હથિયારો લઇને સામ-સામે આવી ગયા હતા. જેમાં સાત જેટલા લોકોને ઇજા પહોચીં હોવાનું જાણવા મળ્યું છે, ઘટનાની જાણ થતાં પોલીસે સ્થિતિને કાબુમાં લેવા ત્રણ રાઉન્ડ હવામાં ગોળિબાર કર્યો હતો, આ ઘટનામાં બે પોલીસ કર્મઓને પણ ઇજા પહોંચી હોવાનું જાણવા મળ્યું છે.